SL Uradni list Evropske unije L 170/35

SKLEP KOMISIJE

z dne 18. junija 2010

o dodelitvi količin nadzorovanih snovi, ki niso delno halogenirani klorofluoroogljikovodiki in so dovoljene za laboratorijske in analitske uporabe bistvenega ali nujnega pomena v Uniji v letu 2010 v skladu z Uredbo (ES) št. 1005/2009 Evropskega parlamenta in Sveta o snoveh, ki tanjšajo ozonski plašč

(notificirano pod dokumentarno številko C(2010) 3850)

(besedilo v angleškem, estonskem, francoskem, italijanskem, nemškem, nizozemskem in španskem jeziku je edino verodostojno)

(2010/375/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1005/2009 Evropskega parlamenta in Sveta z dne 16. septembra 2009 o snoveh, ki tanjšajo ozonski plašč (1), in zlasti člena 10(2) Uredbe,

ob upoštevanju naslednjega:

(1) Unija je že postopno opustila proizvodnjo in porabo klorofluoroogljikovodikov, drugih popolnoma halogeniranih klorofluoroogljikovodikov, halonov, ogljikovega tetraklorida, 1,1,1-trikloroetana, delno halogeniranih bromofluoroogljikovodikov in bromoklorometana. Komisija mora določiti laboratorijske in analitske uporabe bistvenega pomena za te nadzorovane snovi, količine, ki se smejo uporabljati, ter gospodarske družbe, ki jih smejo uporabljati.

(2) V sklepu XIX/18 pogodbenic Montrealskega protokola je odobren obseg proizvodnje in porabe nadzorovanih snovi, naštetih v Prilogah A, B in C (snovi v skupinah II in III) k Montrealskem protokolu, ki je potreben za uporabe bistvenega pomena za laboratorijske in analitske namene v skladu s Prilogo IV k Poročilu o sedmem zasedanju pogodbenic, ob upoštevanju pogojev, opredeljenih v Prilogi II k Poročilu o šestem zasedanju pogodbenic ter sklepov VI/9, VII/11, XI/15, XV/5, XVI/16 in XXI/16 pogodbenic Montrealskega protokola.

(3) V Sklepu XVII/10 pogodbenic Montrealskega protokola je odobren obseg proizvodnje in porabe metil bromida, naštetih v Prilogi E k Montrealskemu protokolu, ki je potreben za nujne laboratorijske in analitske uporabe metil bromida.

(4) Splošno izvzetje iz laboratorijske in analitske uporabe se na podlagi Montrealskega protokola redno preverja in je bilo nazadnje s Sklepom XXI/6 podaljšano do 31. decembra 2014.

(5) Sklep VI/25 določa, da se določena uporaba lahko šteje kot bistvenega pomena samo, če ni tehnično ali ekonomsko izvedljivih drugih možnosti ali nadomestkov, ki bi bili sprejemljivi s stališča okolja in zdravja. Izdelati je treba prilogo s seznamom tistih vrst uporabe, pri katerih pogodbenice Montrealskega protokola menijo, da so na voljo druge možnosti. Ta priloga mora vsebovati tudi pozitivni seznam dovoljenih uporab metil bromida za bistvene namene, o katerem so se pogodbenice dogovorile s Sklepom XVIII/15.

(6) Komisija je objavila Obvestilo podjetjem, ki nameravajo leta 2010 v Evropsko unijo uvažati ali izvažati iz nje nadzorovane snovi, ki tanjšajo ozonski plašč, in podjetjem, ki nameravajo za leto 2010 zaprositi za kvoto za te snovi, namenjene laboratorijski in analitski uporabi (2), ter tako prejela izjave o nameravanih laboratorijskih in analitskih uporabah nadzorovanih snovi za bistvene namene v letu 2009.

(7) Ukrepi, predvideni s tem sklepom, so v skladu z mnenjem upravljalnega odbora, ustanovljenega s členom 25(1) Uredbe (ES) št. 1005/2009 –

SPREJELA NASLEDNJI SKLEP:

Člen 1

Proizvodnja in uvoz nadzorovanih snovi, ki niso delno halogenirani klorofluoroogljikovodiki, sta dovoljena za vse bistvene laboratorijske in analitske uporabe, kot je določeno v Prilogi I.

Člen 2

Količina nadzorovanih snovi, ki niso delno halogenirani klorofluoroogljikovodiki, v skladu z Uredbo (ES) št. 1005/2009, ki se sme proizvajati ali uvažati za bistvene laboratorijske in analitske uporabe v Uniji v letu 2010, je 63 843,371 kilograma ODP.

Člen 3

Kvote za bistvene laboratorijske in analitske uporabe nadzorovanih snovi, ki niso delno halogenirani klorofluoroogljikovodiki, se za leto 2010 dodeli podjetjem v Prilogi II. Največje količine, ki so dodeljene tem podjetjem in se lahko v letu 2010 proizvedejo ali uvozijo za laboratorijske in analitske uporabe, so navedene v Prilogi III.

Člen 4

Ta sklep se uporablja od 1. januarja 2010 in preneha veljati 31. decembra 2010.

Člen 5

Ta sklep je naslovljen na naslednja podjetja:

Acros Organics bvba Janssen Pharmaceuticalaan 3a 2440 Geel BELGIJA

Estonian Environmental Research Centre Marja 4D 10617 Tallinn ESTONIJA

Honeywell Specialty Chemicals GmbH Wunstorfer Strasse 40 Postfach 100262 30918 Seelze NEMČIJA

LGC Standards GmbH Mercatorstr. 51 46485 Wesel NEMČIJA

Ministry of Defence Defence Fuel Lubricants and Chemicals P.O. Box 10 000 1780 CA Den Helder NIZOZEMSKA

Sicor Spa Via Terazzano 77 20017 Rho (MI) ITALIJA

Sigma Aldrich Company Ltd The Old Brickyard, New Road Gillingham SP8 4XT ZDRUŽENO KRALJESTVO

Sigma Aldrich Logistik GmbH Riedstrasse 2 89555 Steinheim NEMČIJA

VWR International S.A.S. 201 rue Carnot 94126 Fontenay-sous-bois FRANCIJA

Airbus S.A.S. Route de Bayonne 316 31300 Toulouse FRANCIJA

Harp International Ltd Gellihirion Industrial Estate, Rhondda, Cynon Taff, Pontypridd CF37 5SX ZDRUŽENO KRALJESTVO

Ineos Fluor Ltd PO Box 13, The Heath Runcorn Cheshire WA7 4QF ZDRUŽENO KRALJESTVO

Merck KGaA Frankfurter Strasse 250 64271 Darmstadt NEMČIJA

Panreac Quimica S.A. Pol. Ind. Pla de la Bruguera, C/Garraf 2 08211 Castellar del Vallès-Barcelona ŠPANIJA

Sigma Aldrich Chimie SARL 80, rue de Luzais L’isle d’abeau Chesnes 38297 St Quentin Fallavier FRANCIJA

Sigma Aldrich Laborchemikalien GmbH Wunstorfer Strasse 40 Postfach 100262 30918 Seelze NEMČIJA

Tazzetti Fluids S.r.l. Corso Europa n. 600/a Volpiano (TO) ITALIJA

V Bruslju, 18. junija 2010 Za Komisijo Connie HEDEGAARD Članica Komisije

(1) UL L 286, 31.10.2009, str. 1.

(2) UL C 132, 11.6.2009, str. 19.

PRILOGA I Laboratorijske in analitske uporabe bistvenega pomena nadzorovanih snovi, ki niso delno halogenirani klorofluoroogljikovodiki 1. Nadzorovane snovi skupine I (klorofluoroogljikovodiki 11, 12, 113, 114 in 115), skupine II (drugi popolnoma halogenirani klorofluoroogljikovodiki), skupine III (haloni), skupine IV (ogljikov tetraklorid), skupine V (1,1,1-trikloroetan), skupine VII (bromofluoroogljikovodiki) in skupine IX (bromoklorometan) so dovoljene za vse laboratorijske in analitske uporabe, z izjemo naslednjega: (a) določanja olja, maščobe in ogljikovodikov iz mineralnih olj v vodi; (b) določanja katrana v materialih za polaganje cest; (c) forenzičnega odvzemanja prstnih odtisov; (d) določanja organske snovi v premogu; (e) kakršne koli uporabe, za katero je na voljo tehnično in ekonomsko izvedljiva druga možnost. 2. Metil bromid (skupina VI) je dovoljen za naslednje bistvene laboratorijske in analitske uporabe: (a) kot referenca ali standard za kalibriranje opreme, pri kateri se uporablja metil bromid, za spremljanje ravni izpustov metil bromida ali za določanje ostankov metil bromida v blagu, rastlinah in bazičnih proizvodih; (b) v laboratorijskih toksikoloških študijah; (c) za primerjavo učinkovitosti metil bromida in nadomestnih snovi zanj znotraj laboratorija; (d) kot laboratorijska pomožna snov, ki se kot surovina uniči v kemijski reakciji. 3. Naslednje uporabe se ne štejejo kot bistvene laboratorijske in analitske uporabe: (a) hladilne in klimatske naprave v laboratorijih, vključno s hlajeno laboratorijsko opremo, kot so ultracentrifuge; (b) čiščenje, preoblikovanje, popravilo ali prenova elektronskih komponent sklopov; (c) ohranjanje publikacij in arhivov; (d) sterilizacija materialov v laboratoriju.

PRILOGA II Podjetja, ki so upravičena do proizvodnje ali uvoza za bistvene laboratorijske in analitske uporabe Kvote za dovoljeno proizvodnjo ali uvoz nadzorovanih snovi, ki niso delno halogenirani klorofluoroogljikovodiki in se lahko uporabijo za bistvene laboratorijske in analitske namene, se dodelijo naslednjim podjetjem: Družba Acros Organics (BE) Airbus France (FR) Estonian Environmental Research Centre (EE) Harp International (UK) Honeywell Specialty Chemicals (FR) Ineos Fluor (UK) LGC Standars (DE) Merck KGaA (DE) Ministry of Defense (NL) Panreac Quimica (ES) Sicor (IT) Sigma Aldrich Chimie (FR) Sigma Aldrich Company (UK) Sigma Aldrich Laborchemikalien (DE) Sigma Aldrich Logistik (DE) Tazzetti Fluids (IT) VWR I S A S (FR)